text: इस पहल के तहत स्पाइसजेट इस गांव में एक 'सोलर माइक्रोग्रिड' की स्थापना करेगी, जिससे करीब 70 घरों, एक स्कूल, एक आंगनवाड़ी केंद्र और दो मंदिरों के अलावा स्ट्रीट लाइटिंग के लिए बिजली मुहैया कराई जाएगी। सोलर माइक्रोग्रिड एक छोटे पैमाने पर बिजली ग्रिड है जो कि स्वतंत्र रूप से या क्षेत्र के मुख्य विद्युत ग्रिड के साथ मिलकर काम कर सकता है ताकि सीमित संख्या में घरों में बिजली उपलब्ध कराई जा सके।